În vârstă de 46 de ani, Marcela Fota se numără printre cele mai îndrăgite interprete de muzică populară, iar piesele sale aduc bucurie în inimile multor români.
Artista a trecut la sfârșitul anului 2020 printr-o suferință profundă, atunci când soțul său a încetat din viață din cauza unui infarct. Cântăreața a susținut de nenumărate ori că îi simte lipsa acestuia, însă a luat pierderea suferită drept o lecție de viață.
Greu încercată de viață, Marcela Fota și-a deschis sufletul și a mărturisit în cadrul unui interviu de ce a hotărât să își refacă viața după ce soțul său a decedat.
Aceasta și-a găsit liniștea în brațele lui Alex, un tânăr în vârstă de doar 25 de ani. Și, cu toate că a fost judecată de cei din jur, artista a ținut să vorbească despre alegerea sa.
„Nu s-a interesat ce părere are lumea, ci ca sufletul meu să fie mângâiat, să fie alintat și iubit ca să poată oferi mai departe iubire. Nu poți emana bine dacă ești bolnav pe interior. Eu am luat niște decizii în viața mea, dar mi-am asumat fiecare lucru pe care l-am făcut. Atâta timp cât faptele mele nu afectează oamenii din jur.
Eu sunt pregătită să-mi ofer mici bucurii sufletului meu și să-i ofer lui David o viață frumoasă. Mai sunt pregătită să mă bucur de fiecare chestie pe care Dumnezeu consideră că trebuie să o trec. De un singur lucru nu sunt pregătită, momentan, de a aduce pe cineva în viața lui David, sau în casa lui. Să ne vindecăm, putem doar noi doi, eu cu el”, a declarat Marcela Fota, notează cancan.ro.
Cu ceva timp în urmă, Marcela Fota a fost invitată în emisiunea lui Cătălin Măruță, acolo unde a vorbit despre relația cu iubitul ei, dar și despre cum a reacționat familia sa și cea a regretatului soț la vestea că și-a refăcut viața.
„Ajungi la un moment al vieții în care ai nevoie de un suflet lângă tine. Că atunci când simți că nu mai poți, să-ți spună că mai poți puțin. Sau să simți că cineva te ține într-un anumit mod în brațe, să simți că aparții cuiva, că cineva este acolo pentru tine. Eu am îndrăznit să-mi asum această chestie în ochii oamenilor. Și ce crezi, familia mea, familia lui Minel (n.r. soțul decedat), toată lumea a înțeles-o, numai oamenii care nu m-au văzut niciodată în viața lor nu au putut accepta.
Păi, de ce? Este problema mea! A fost decizia noastră, un bărbat și o femeie s-au plăcut! Și asta cu vârsta… Da, e o diferență de vârstă, dar tot eu mi-am asumat-o. Am simțit că unul de vârsta mea poate voia familie, copii, să fiu acasă, eu nu vreau lucrul ăsta! Vreau să fiu psihic bine! Eu dacă vreau, mâine stau cu unul de 18 ani… că așa vreau eu!”, susținea aceasta, potrivit romaniatv.net.